Eksplisiete skildery van Zuma en Gupta skokWAARSKUWING: Maroela Media het die skildery gesensor, maar dit kan steeds moontlik sensititiewe kykers of kinders ontstel. ‘n Gesensorde weergawe van Mabulu se skildery. Mabulu se jongste skildery is van Zuma en die omstrede sakeman Atul Gupta saam in ŉ vliegtuigkajuit. Gupta is kaal terwyl Zuma in ŉ pak geklee is. Die skildery beeld uit hoe Zuma die agterstewe van Gupta lek. Die skildery kom ná talle berigte die afgelope jaar oor Zuma en die Gupta-familie se verhouding en hul beweerde invloed in die land. Mabulu se werk is negatief op Twitter ontvang met talle wat meen die kunstenaar het te ver gegaan en dat dit nie op vryheid van uitdrukking neerkom nie. Mabulu het al verskeie kere vir omstredenheid gesorg met uitbeeldings van veral Zuma. In 2010 het hy Zuma met ontblote geslagsdele geskilder in die werk Better Poor than a Rich Puppet. Sy skildery Yakhal’inkomo – Black Man’s Cry is in 2013 vir R89 000 verkoop. Dit beeld Zuma en die bloedbad by Marikana uit.